**NÁRODNÁ RADA SLOVENSKEJ REPUBLIKY**

**V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-2499/2010

**106a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony (tlač 106) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady ako gestorský výbor k vládnemu návrhu zákona, ktorým sa dopĺňa **zákon č. 40/1964 Zb. Občiansky zákonník** v znení neskorších predpisov a ktorým sa menia a dopĺňajú niektoré zákony (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

I.

Národná rada Slovenskej republiky uznesením z 19. októbra 2010 č. 126 pridelila vládny návrh zákona, ktorým sa dopĺňa **zákon č. 40/1964 Zb. Občiansky zákonník** v znení neskorších predpisov a ktorým sa menia a dopĺňajú niektoré zákony (tlač 106)na  prerokovanie týmto výborom:

* **Ústavnoprávnemu výboru** Národnej rady Slovenskej republiky a
* Výboru Národnej rady Slovenskej republiky **pre hospodárstvo, výstavbu a dopravu.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému návrhu zákona (§ 75 ods. 2 rokovacieho poriadku Národnej rady Slovenskej republiky).

III.

Vládny návrh zákona, ktorým sa dopĺňa **zákon č. 40/1964 Zb. Občiansky zákonník** v znení neskorších predpisov a ktorým sa menia a dopĺňajú niektoré zákony (tlač 106) odporúčali **schváliť:**

**Ústavnoprávny výbor** Národnej rady Slovenskej republiky uznesením z 15. novembra 2010 č. 67 a  z 24. novembra 2010 č. 67a,

**Výbor** Národnej rady Slovenskej republiky **pre hospodárstvo, výstavbu a dopravu** uznesením z 18. novembra 2010 č. 48.

IV.

**Z uznesení** výborovNárodnej rady Slovenskej republiky pod bodom III tejto správy vyplývajú tieto **pozmeňujúce a doplňujúce návrhy:**

1. V čl. I sa 2. a 4. bod vypúšťajú.

Nasledujúce body sa prečíslujú.

Vzhľadom na vyváženosť práv a povinností v rámci zmluvných vzťahov sa navrhuje vypustiť navrhovaný § 48a, z dôvodu jeho neprimeranosti (2. bod) a súvisiace zmeny v § 497 (4. bod).

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

2. V čl. I  v 6. bode sa slová „§ 48a“ a slová „§ 497 ods. 2,“ vypúšťajú.

Nadväzuje na navrhované vypustenie 2. a  4. bodu.

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

3. V čl. I v 6. bode sa slová „§ 48a,“ vypúšťajú.

Nadväzuje na navrhované vypustenie 2. a  4. bodu.

**Ústavnoprávny výbor NR SR**

**Gestorský výbor odporúča**

**schváliť.**

4. V čl. II 1. bod znie:

„1. V § 263 ods. 1 sa slová „729 a 743“ nahrádzajú slovami „729, 743 a 771c.“."

Vzhľadom na to, že sa z návrhu zákona (čl. I) vypúšťa možnosť odstúpiť od zmluvy podľa § 48 a) je treba z výpočtu tzv. kogentných noriem Obchodného zákonníka vypustiť aj navrhované súvisiace ustanovenia § 349 ods. 2 a § 355 ods. 3.

**Ústavnoprávny výbor NR SR**

**Gestorský výbor odporúča schváliť.**

5. V čl. II sa 3. a 4. bod vypúšťajú.

Nasledujúce body sa prečíslujú.

Ide o legislatívno-technickú úpravu. Nadväzuje na navrhované vypustenie 2. a 4. bodu v čl. I.

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

1. V čl. II v 6. bode sa slová „§ 349 ods. 2,“ a „§ 355 ods. 3,“ vypúšťajú.

Ide o legislatívno-technickú úpravu. Nadväzuje na navrhované vypustenie 2. a 4. bodu v čl. I.

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

7. V čl. III sa dopĺňa nový 1. bod, ktorý znie:

„1. V § 5 sa vypúšťa odsek 7.

Doterajšie odseky 8 a 9. sa označujú ako odseky 7 a 8.“

Nasledujúce body sa prečíslujú.

Vypustením odseku 7 sa zabezpečí väčšia transparentnosť, predovšetkým pri nakladaní s majetkom obcí, podľa zákona č. 182/1993 Z. z. o vlastníctve bytov a  nebytových priestorov v znení neskorších predpisov.

**Ústavnoprávny výbor NR SR**

**Gestorský výbor odporúča schváliť.**

8. V čl. III v 1. bode v § 5a sa odsek 9 vrátane poznámky pod čiarou k odkazu 7g vypúšťa.

Ide o legislatívno-technickú úpravu. Nadväzuje na vypustenie 2. a 4. bodu v čl. I.

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Gestorský výbor odporúča schváliť.**

9. V čl. III sa za 4. bod vkladá nový 5. bod, ktorý znie:

„5. V § 22b sa v prvej a druhej vete slová „ods. 8“ nahrádzajú slovami „ods. 7“.

Nasledujúce body sa prečíslujú.

Nadväzuje na vypustenie odseku 7 v § 5.

**Ústavnoprávny výbor NR SR**

**Gestorský výbor odporúča schváliť.**

Gestorský výbor **odporúča hlasovať** o pozmeňujúcich a doplňujúcich návrhoch pod bodom 1, 2, 3, 4, 5, 6, 7, 8, 9 **spoločne** s návrhom **schváliť.**

V.

**Gestorský výbor** na základe stanovísk **výborov** k vládnemu návrhu zákona, ktorým sa dopĺňa **zákon č. 40/1964 Zb. Občiansky zákonník** v znení neskorších predpisov a ktorým sa menia a dopĺňajú niektoré zákony (tlač 106) uvedených pod bodom **III** tejto správy a stanovísk poslancov gestorského výboru vyjadrených v rozprave, podľa § 79 ods. 4 písm.  f) rokovacieho poriadku Národnej rady Slovenskej republiky **odporúča Národnej rade Slovenskej republiky** vládny návrh zákona, ktorým sa dopĺňa **zákon č. 40/1964 Zb. Občiansky zákonník** v znení neskorších predpisov a ktorým sa menia a dopĺňajú niektoré zákony (tlač 106) **schváliť** v znení schválených pozmeňujúcich a doplňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho návrhu zákona**,** ktorým sa dopĺňa **zákon č. 40/1964 Zb. Občiansky zákonník** v znení neskorších predpisov a ktorým sa menia a dopĺňajú niektoré zákony (tlač 106) v druhom čítaní (tlač 106a)  **bola schválená uznesením Ústavnoprávneho výboru Národnej rady Slovenskej republiky z 24. novembra 2010 č.  104.** Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Radoslav Procházka v.r.

predseda Ústavnoprávneho výboru

Národnej rady Slovenskej republiky

Bratislava 24. novembra 2010